2007E0140 — SL — 23.06.2008 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B SKUPNO STALIŠČE SVETA 2007/140/SZVP z dne 27. februarja 2007 o omejevalnih ukrepih proti Iranu (UL L 061, 28.2.2007, p.49)

spremenjena z:









▼B

SKUPNO STALIŠČE SVETA 2007/140/SZVP

z dne 27. februarja 2007

o omejevalnih ukrepih proti Iranu







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 Pogodbe, ob upoštevanju naslednjega: (1) Varnostni svet Združenih narodov je 23. decembra 2006 sprejel Resolucijo št. 1737 (2006) (v nadaljevanju „RVSZN 1737 (2006) “), s katero poziva Iran, naj brez odlašanja zaustavi nekatere dejavnosti, nevarne z vidika širjenja jedrskega orožja, in uvaja nekatere omejevalne ukrepe proti Iranu. (2) Svet Evropske unije je 22. januarja 2007 pozdravil ukrepe iz RVSZN 1737 (2006) ter vse države pozval, da jih v celoti in nemudoma uresničijo. (3) RVSZN 1737 (2006) prepoveduje neposredno ali posredno dobavo, prodajo ali prenos predmetov, surovin, opreme, blaga in tehnologije v Iran, ki bi lahko prispevali k dejavnostim v zvezi z obogatitvijo ali predelavo urana oziroma s pridobivanjem težke vode ali k razvoju izstrelitvenih sistemov jedrskega orožja v Iranu. Ti predmeti, surovine, oprema, blago in tehnologije so na seznamih Skupine držav dobaviteljic jedrskega blaga in Režima kontrole raketne tehnologije. (4) RVSZN 1737 (2006) prav tako prepoveduje zagotavljanje tehnične pomoči ali usposabljanja, finančne pomoči, naložb, posredniških ali drugih storitev v zvezi s predmeti, za katere velja prepoved izvoza. Svet meni, da je primerno to prepoved razširiti na vse predmete s seznamov Skupine držav dobaviteljic jedrskega blaga in Režima kontrole raketne tehnologije ter da bi morale te prepovedi vključevati tudi financiranje. (5) RVSZN 1737 (2006) določa, da bi moral biti prepovedan tudi izvoz določenih drugih predmetov, če se ugotovi, da bi prispevali k dejavnostim v zvezi z obogatitvijo ali predelavo urana oziroma s pridobivanjem težke vode, k razvoju izstrelitvenih sistemov jedrskega orožja ali k dejavnostim, glede katerih je MAAE izrazila zaskrbljenost; taki predmeti bi se zato lahko izvažali le z dovoljenjem pristojnih organov držav članic. (6) RVSZN 1737 (2006) nadalje prepoveduje kupovanje predmetov, za katere velja omenjena prepoved izvoza, iz Irana. (7) RVSZN 1737 (2006) države članice poziva, da nadzirajo vstopanje oseb, določenih v Prilogi k RVSZN 1737 (2006), ki sodelujejo pri dejavnostih Irana, nevarnih z vidika širjenja jedrskega orožja, ali pri razvijanju izstrelitvenih sistemov jedrskega orožja, so z njimi neposredno povezane ali jih podpirajo, in drugih oseb, ki sta jih določila Varnostni svet ali Odbor, ustanovljen v skladu z odstavkom 18 RVSZN 1737 (2006) (v nadaljevanju „Odbor“), na svoje ozemlje ali njihov tranzit čez svoje ozemlje. (8) V skladu s sklepi Sveta z dne 22. januarja 2007 in cilji RVSZN 1737 (2006) bi bilo treba za osebe, ki sta jih določila Varnostni svet ali odbor, ter druge osebe ob uporabi istih meril, kot jih je uporabil Varnostni svet za opredelitev zadevnih oseb, uporabiti omejitve pri dovolitvi vstopa. (9) RVSZN 1737 (2006) poleg tega nalaga zamrznitev sredstev, drugega finančnega premoženja in gospodarskih virov, ki pripadajo osebam ali subjektom, za katere Varnostni svet ali Odbor ugotovi, da sodelujejo v dejavnostih Irana, nevarnih z vidika širjenja jedrskega orožja, ali razvijanju izstrelitvenih sistemov jedrskega orožja, so z njimi neposredno povezani ali jih podpirajo, oziroma so v njihovi lasti, jih posedujejo ali neposredno ali posredno nadzirajo; isto velja za osebe ali subjekte, ki delujejo v njihovem imenu ali po njihovih navodilih, in subjekte, ki jih imajo v lasti ali jih nadzorujejo, tudi z nezakonitimi sredstvi; nalaga tudi obveznost, da se tem osebam ali subjektom ne smejo dati na voljo nikakršna sredstva, finančno premoženje ali gospodarski viri, niti se ne smejo uporabljati v njihovo korist. (10) V skladu s sklepi Sveta z dne 22. januarja 2007 ter z namenom izpolnitve ciljev RVSZN 1737 (2006) bi bilo treba zamrznitev sredstev iz uvodne izjave 9, uporabiti tudi za druge osebe in subjekte, kot jih določi Svet v skladu z istimi merili, kot jih za opredelitev zadevnih oseb ali subjektov uporabljata Varnostni svet in Odbor. (11) RVSZN 1737 (2006) vse države poziva, da skrbno nadzorujejo in preprečujejo specializirano poučevanje ali usposabljanje iranskih državljanov v strokah, ki bi prispevale k dejavnostim Irana, nevarnim z vidika širjenja jedrskega orožja, in razvijanju izstrelitvenih sistemov jedrskega orožja. (12) Za izvajanje nekaterih ukrepov je potrebno ukrepanje Skupnosti – ob upoštevanju naslednjega: SPREJEL NASLEDNJE SKUPNO STALIŠČE:







Člen 1

1. Neposredna ali posredna dobava, prodaja ali prenos naslednjih predmetov, surovin, opreme, blaga, tehnologije ter programske opreme v Iran, za uporabo v Iranu ali v njegovo korist, s strani državljanov držav članic, prek ozemlja držav članic oziroma ob uporabi plovil ali zračnih plovil pod njihovo zastavo so prepovedani, in sicer ne glede na to, ali izvirajo z ozemlja držav članic ali ne:

(a) predmetov, surovin, opreme, blaga in tehnologije s seznamov Skupine držav dobaviteljic jedrskega blaga in Režima kontrole raketne tehnologije,

(b) drugih predmetov, surovin, opreme, blaga in tehnologije, ki jih določita Varnostni svet ali Odbor in ki bi lahko prispevale k dejavnostim v zvezi z obogatitvijo ali predelavo urana ali s pridobivanjem težke vode ali k razvoju izstrelitvenih sistemov jedrskega orožja,

▼M1

(c) orožje in sorodni materiali vseh vrst, vključno z orožjem in strelivom, vojaška vozila in oprema, paravojaška oprema in rezervni deli za navedeno. Ta prepoved se ne uporablja za nebojna vozil, ki so bila izdelana ali opremljena z materiali za balistično zaščito in so namenjena izključno za zaščito osebja EU in njenih držav članic v Iranu.

▼B

2. Prepovedano je tudi:

(a) neposredno ali posredno zagotavljanje tehnične pomoči ali usposabljanja, naložb ali posredniških storitev v zvezi s predmeti, surovinami, opremo, blagom in tehnologijo, opredeljenimi v odstavku 1, ter dobavljanje, izdelovanje, vzdrževanje in uporaba teh predmetov, surovin, opreme, blaga ali tehnologije za katero koli osebo, subjekt ali organ v Iranu ali za uporabo v Iranu;

(b) neposredno ali posredno zagotavljanje financiranja ali finančne pomoči v zvezi s predmeti in tehnologijami iz člena 1, še zlasti nepovratnih sredstev, posojil in zavarovanj izvoznih kreditov za prodajo, dobavo, prenos ali izvoz teh predmetov in tehnologije ali za zagotavljanje tehničnega usposabljanja, storitev ali pomoči s tem v zvezi kateri koli osebi, subjektu ali organu v Iranu ali za uporabo v Iranu;

(c) zavestno ali namerno sodelovanje pri dejavnostih, katerih namen ali učinek je izogibanje prepovedim iz točk (a) in (b).

3. Prepovedano je kupovanje predmetov, surovin, opreme, blaga in tehnologije iz odstavka 1 s strani državljanov držav članic ali z uporabo plovil ali zračnih plovil pod njihovo zastavo iz Irana, ne glede na to, ali izvirajo z ozemlja Irana ali ne.

Člen 2

1. Za vsak primer neposredne ali posredne dobave, prodaje ali prenosa v Iran, oziroma za uporabo v Iranu ali v njegovo korist, predmetov, surovin, opreme, blaga, tehnologije in programske opreme, ki niso vključeni v člen 1 in bi lahko prispevali k dejavnostim v zvezi z obogatitvijo ali predelavo urana oziroma s pridobivanjem težke vode, k razvoju izstrelitvenih sistemov jedrskega orožja ali k dejavnostim v zvezi z drugimi vprašanji, glede katerih je MAAE izrazila zaskrbljenost ali jih opredelila kot odprta vprašanja, s strani državljanov držav članic ali prek ozemlja držav članic ali z uporabo plovil ali zračnih plovil pod njihovo zastavo je potrebno dovoljenje pristojnih organov države članice izvoznice. Evropska skupnost sprejme potrebne ukrepe, da bi določila ustrezne predmete, na katere se nanaša ta določba.

2. Tudi za zagotavljanje:

(a) tehnične pomoči ali usposabljanja, naložb ali posredniških storitev v zvezi s predmeti, surovinami, opremo, blagom in tehnologijo, opredeljenih v odstavku 1, ter dobavljanje, izdelovanje, vzdrževanje in uporabo teh predmetov neposredno ali posredno za katero koli osebo, subjekt ali organ v Iranu ali za uporabo v Iranu;

(b) financiranja ali finančne pomoči v zvezi s predmeti in tehnologijami iz odstavka 1, še zlasti nepovratnih sredstev, posojil in zavarovanj izvoznih kreditov, za prodajo, dobavo, prenos ali izvoz teh predmetov ali za zagotavljanje s tem povezanega tehničnega usposabljanja, storitev ali pomoči neposredno ali posredno kateri koli osebi, subjektu ali organu v Iranu ali za uporabo v Iranu

je potrebno dovoljenje pristojnega organa države članice izvoznice.

3. Pristojni organi držav članic ne izdajo dovoljenja za kakršno koli dobavo, prodajo ali prenos predmetov, surovin, opreme, blaga ali tehnologije iz odstavka 1, če ugotovijo, da bi taka prodaja, dobava, prenos ali izvoz ali zagotovitev take storitve prispevala k dejavnostim iz odstavka 1.

Člen 3

Ukrepi, ki jih uvaja člen 1(1) in (2), se ne uporabljajo, če Odbor vnaprej in za vsak primer posebej ugotovi, da taka dobava, prodaja, prenos ali zagotavljanje tovrstnih predmetov ali pomoči zagotovo ne bodo prispevali k razvoju tehnologij, s katerimi Iran podpira svoje dejavnosti, nevarne z vidika širjenja jedrskega orožja, in razvoj izstrelitvenih sistemov jedrskega orožja, tudi v primerih, ko so takšni predmeti ali pomoč namenjeni za hrano ali v kmetijske, zdravstvene ali druge humanitarne namene, pod pogojem, da:

(a) so v pogodbe o dobavi takšnih predmetov ali zagotavljanju pomoči vključena ustrezna zagotovila glede končnih uporabnikov in

(b) se je Iran zavezal, da takšnih predmetov ne bo uporabil za dejavnosti, nevarne z vidika širjenja jedrskega orožja, ali za razvoj izstrelitvenih sistemov jedrskega orožja.

▼M1

Člen 3a

Države članice ne prevzemajo novih obveznosti za nepovratna sredstva, finančno pomoč ali ugodna posojila vladi Irana, vključno preko sodelovanja držav članic v mednarodnih finančnih ustanovah, razen za humanitarne in razvojne namene.

▼B

Člen 4

1. Države članice sprejmejo potrebne ukrepe za preprečitev, da bi na njihovo ozemlje vstopale ali čezenj potovale:

(a) osebe s seznama v Prilogi k RVSZN 1737 (2006) in druge osebe, ki sta jih določila Varnostni svet ali Odbor v skladu z odstavkom 10 RVSZN 1737. Te osebe so naštete v Prilogi I;

(b) druge osebe, ki niso vključene v Prilogo I in sodelujejo pri dejavnostih Irana, nevarnih z vidika širjenja jedrskega orožja, ali pri razvijanju izstrelitvenih sistemov jedrskega orožja, so z njimi neposredno povezane ali jih podpirajo, tudi s sodelovanjem pri nabavah prepovedanih predmetov, blaga, opreme, surovin in tehnologije, kot so našteti v Prilogi II.

2. Odstavek 1 nobene države članice ne zavezuje k temu, da lastnim državljanom odkloni vstop na svoje ozemlje.

3. Odstavek 1 ne vpliva na primere, ko posamezno državo članico zavezuje mednarodnopravna obveznost, in sicer:

(i) kot državo gostiteljico mednarodne medvladne organizacije;

(ii) kot državo gostiteljico mednarodne konference, sklicane s strani ali pod pokroviteljstvom Združenih narodov;

(iii) v skladu z večstranskim sporazumom o dodeljenih privilegijih in imunitetah;

(iv) v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

4. Odstavek 3 se uporablja tudi v primerih, ko je država članica gostiteljica Organizacije za varnost in sodelovanje v Evropi (OVSE).

5. Svet je ustrezno obveščen o vseh primerih, ko država članica odobri izjemo v skladu z odstavkoma 3 ali 4.

6. Države članice lahko odobrijo izjemo pri ukrepih iz odstavka 1, če ugotovijo, da je potovanje upravičeno zaradi:

(i) nujne humanitarne potrebe, vključno z verskimi obveznostmi,

(ii) potrebe po izpolnitvi ciljev RVSZN 1737 (2006), tudi tistih, ki izhajajo iz člena XV Statuta MAAE,

(iii) sodelovanja na medvladnih sestankih, vključno s tistimi, ki jih podpira Evropska unija ali gosti država članica, ki predseduje OVSE, na katerih poteka politični dialog, ki neposredno spodbuja demokracijo, človekove pravice in vladavino prava v Iranu.

7. Država članica, ki želi odobriti izjeme iz odstavka 6, o tem pisno obvesti Svet. Izjema se šteje za odobreno, razen če eden ali več članov Sveta ne vloži pisnega ugovora v dveh delovnih dneh po prejemu uradnega obvestila o predlagani izjemi. Če eden ali več članov Sveta vloži ugovor, lahko Svet s kvalificirano večino odloči, da se predlagana izjema odobri.

8. Kadar država članica v skladu z odstavki 3, 4 in 6 dovoli vstop na svoje ozemlje ali tranzit prek njega osebam s seznama v prilogah I in II, se dovoljenje omeji na namen, za katerega je bilo odobreno, in na osebe, na katere se nanaša.

9. Če je bila izjema odobrena, države članice Odbor obvestijo o vstopu oseb iz Priloge I na njihovo ozemlje ali o tranzitu teh oseb prek njihovega ozemlja.

Člen 5

1. Vsa sredstva ali gospodarski viri, ki neposredno ali posredno pripadajo naslednjim osebam, so v njihovi lasti oziroma jih posedujejo ali nadzirajo:

(a) osebe s seznama v Prilogi k RVSZN 1737 in druge osebe in subjekti, ki sta jih določila Varnostni svet ali Odbor v skladu z odstavkom 12 RVSZN 1737; te osebe in subjekti so našteti v Prilogi I,

(b) osebe in subjekti, ki jih Priloga I ne zajema in sodelujejo pri dejavnostih Irana, nevarnih z vidika širjenja jedrskega orožja, ali pri razvijanju izstrelitvenih sistemov jedrskega orožja, so z njimi neposredno povezani ali jih podpirajo, ali osebe ali subjekti, ki delujejo v njihovem imenu ali po njihovih navodilih, ali subjekti, ki so v njihovi lasti ali pod njihovim nadzorom, tudi s pomočjo nezakonitih sredstev, kot so našteti v prilogi II,

se zamrznejo.

2. Osebam in subjektom iz odstavka 1 se neposredno ali posredno ne dajo na voljo ali v njihovo korist nobena sredstva ali gospodarski viri.

3. Izjeme so dopustne za sredstva in gospodarske vire, ki so:

(a) potrebni za zadovoljevanje osnovnih potreb, vključno s plačilom živil, najemnine ali hipoteke, zdravil in zdravljenja, davkov, zavarovalnih premij in komunalnih storitev;

(b) namenjeni izključno za plačilo zmernih honorarjev in povračilo nastalih izdatkov, povezanih z zagotavljanjem pravnih storitev;

(c) namenjeni izključno za plačila pristojbin in stroškov storitev v skladu z notranjo zakonodajo za rutinsko vodenje ali vzdrževanje zamrznjenih sredstev ali gospodarskih virov, potem ko zadevna država članica uradno obvesti odbor o nameri, da, če je

ustrezno, dovoli dostop do teh sredstev in gospodarskih virov, in če odbor v petih delovnih dneh po takšnem obvestilu o tem ne sprejme negativne odločitve.

4. Izjeme so dopustne tudi za sredstva in gospodarske vire, ki so:

(a) potrebni za izredne stroške, potem ko zadevna država članica uradno obvesti odbor in od njega pridobi odobritev,

(b) predmet sodne, upravne ali arbitražne pravice do zadržanja ali razsodbe; v tem primeru se lahko sredstva in gospodarski viri uporabijo za izvršitev te pravice do zadržanja ali razsodbe, pod pogojem, da je pravica do zadržanja ali razsodba nastala pred datumom RVSZN 1737 (2006) in da ni v korist osebe ali subjekta iz odstavka 1 ter potem ko zadevna država članica uradno obvesti odbor.

5. Odstavek 2 se ne uporablja za dobropise na zamrznjenih računih iz naslova:

(a) obresti ali drugih dohodkov na teh računih ali

▼M2

(b) zapadlih plačil na zamrznjene račune za pogodbe, sporazume ali obveznosti, ki so bili sklenjeni ali so nastali pred dnem, ko so za te račune začeli veljati omejevalni ukrepi,

▼B

pod pogojem, da za vse takšne obresti, druge dohodke in plačila še naprej velja odstavek 1.

6. Odstavek 1 ne preprečuje določeni osebi ali subjektu, da nakaže plačilo po pogodbi, sklenjeni preden je bila ta oseba ali subjekt uvrščena na seznam, pod pogojem, da je zadevna država članica ugotovila, da:

(a) pogodba ni povezana s prepovedanimi predmeti, surovinami, opremo, blagom, tehnologijami, pomočjo, usposabljanjem, finančno pomočjo, naložbo, posredništvom ali storitvami iz člena 1;

(b) plačila neposredno ali posredno ne prejme oseba ali subjekt iz odstavka 1

in potem, ko zadevna država članica uradno obvesti odbor o nameri, da nakaže ali prejme taka plačila ali v ta namen odobri, če je ustrezno, odmrznitev sredstev ali gospodarskih virov, in sicer deset delovnih dni pred takšno odobritvijo.

Člen 6

Države članice v skladu s svojo nacionalno zakonodajo sprejmejo potrebne ukrepe za preprečevanje specializiranega poučevanja ali usposabljanja iranskih državljanov na svojem ozemlju ali s strani svojih državljanov v strokah, ki bi prispevale k dejavnostim Irana, nevarnim z vidika širjenja jedrskega orožja, in razvoju izstrelitvenih sistemov jedrskega orožja.

Člen 7

1. Svet izvaja spremembe Priloge I na podlagi ugotovitev Varnostnega sveta ali Odbora.

2. Svet sestavi seznam v Prilogi II in sprejema spremembe tega seznama soglasno na predlog držav članic ali Komisije.

Člen 8

1. Skupno stališče se revidira, spremeni ali razveljavi, kot je ustrezno, predvsem v skladu z ustreznimi odločitvami VS ZN.

2. Ukrepi iz členov 4 (1)(b) in 5(1)(b) se revidirajo v rednih časovnih presledkih in vsaj vsakih 12 mesecev. Za zadevne osebe in subjekte se bodo nehale uporabljati, če Svet v skladu s postopkom iz člena 7(2) ugotovi, da ni več pogojev za njihovo uporabo.

Člen 9

To skupno stališče začne učinkovati z dnem sprejetja.

Člen 10

To skupno stališče se objavi v Uradnem listu Evropske unije.

▼M1









PRILOGA I

Seznam oseb iz člena 4(1)(a) ter oseb in subjektov iz člena 5(1)(a)

A. SUBJEKTI

(1) Skupina Ammunition and Metallurgy Industries Group – AMIG (alias Ammunition Industries Group). Druge informacije: AMIG nadzoruje podružnico 7th of Tir, ki je v RVSZN 1737 (2006) navedena zaradi vloge v iranskem programu centrifug. Skupino AMIG pa ima v lasti in jo nadzoruje Organizacija za obrambno industrijo (DIO), ki je navedena v RVSZN 1737 (2006).

(2) Iranska organizacija za atomsko energijo (AEOI). Druge informacije: vključena v iranski jedrski program.

(3) Banka Sepah in banka Sepah International. Druge informacije: Banka Sepah zagotavlja podporo Organizaciji za vesoljsko industrijo (AIO) in podružnicam, vključno z Industrijsko skupino Shahid Hemmat (SHIG) in Industrijsko skupino Shahid Bagheri (SBIG), ki sta obe navedeni v RVSZN 1737 (2006).

(4) Skupina Cruise Missile Industry Group (alias Industrijska skupina mornariških obrambnih izstrelkov). Druge informacije: proizvodnja in razvoj manevrirnih izstrelkov. Odgovorna za mornariške izstrelke, vključno z manevrirnimi izstrelki.

(5) Organizacija za obrambno industrijo (DIO). Druge informacije: (a) krovna organizacija pod nadzorom MODAFL (Iransko ministrstvo za obrambo in logistiko oboroženih sil); nekatere njene podružnice so bile vključene v program za izdelavo komponent za centrifuge in v raketni program, (b) vključena v iranski jedrski program.

(6) Razvojni in proizvodni center za jedrsko gorivo Esfahan (NFRPC) in center za jedrsko tehnologijo Esfahan (ENTC). Druge informacije: sta del podjetja za proizvodnjo in nabavo jedrskega goriva Iranske organizacije za atomsko energijo, ki se ukvarja z dejavnostmi, povezanimi z obogatitvijo urana. AEOI je navedena v RVSZN 1737 (2006).

(7) Skupina Fajr Industrial Group. Druge informacije: (a) prej tovarniški obrat za izdelavo instrumentov, (b) podružnica Organizacije za vesoljsko industrijo (AIO), (c) vključena v iranski program balističnih raket.

(8) Družba Farayand Technique. Druge informacije: (a) vključena v iranski jedrski program (program centrifug), (b) omenjena v poročilih Mednarodne agencije za atomsko energijo (IAEA).

(9) družba Kala-Electric (alias Kalaye Electric). Druge informacije: (a) dobaviteljica za PFEP (obrat za bogatenje urana in testna goriva) – Natanz, (b) vključena v iranski jedrski program.

(10) Center za jedrske raziskave Karaj. Druge informacije: del raziskovalnega oddelka AEOI.

(11) Družba Kavoshyar. Druge informacije: hčerinska družba AEOI, ki nabavlja steklena vlakna, peči z vakuumsko komoro in laboratorijsko opremo za iranski jedrski program.

(12) Družba Mesbah Energy Company. Druge informacije: (a) dobaviteljica za raziskovalni reaktor A40 – Arak, (b) vključena v iranski jedrski program.

(13) Družba Novin Energy Company (alias Pars Novin). Druge informacije: Deluje v okviru AEOI in je v imenu AEOI nakazala sredstva subjektom, povezanim z iranskim jedrskim programom.

(14) Kemična industrija Parchin. Druge informacije: podružnica DIO, ki izdeluje strelivo, eksplozive ter trdne pogonske snovi za rakete in izstrelke.

(15) Podjetje Pars Aviation Services Company. Druge informacije: podjetje vzdržuje različne zrakoplove, vključno z MI-171, ki ga uporablja letalstvo iranske revolucionarne garde (IRGC).

(16) Družba Pars Trash Company. Druge informacije: (a) vključena v iranski jedrski program (program centrifug), (b) omenjena v poročilih IAEA.

(17) Aeronavtična industrija Qods. Druge informacije: izdeluje zrakoplove brez posadke (UAV), padala, jadralna padala, motorna padala itd. IRGC se je hvalila, da uporablja te izdelke v okviru svoje doktrine asimetričnega vojskovanja.

(18) Skupina Sanam Industrial Group. Druge informacije: podružnica AIO, ki je v imenu AIO kupila opremo za program raket.

(19) Subjekt „7th of Tir“. Druge informacije: (a) podružnica Organizacije za obrambno industrijo, splošno poznana kot neposredno vključena v iranski jedrski program, (b) vključena v iranski jedrski program.

(20) Skupina Shahid Bagheri Industrial Group (SBIG). Druge informacije: (a) podružnica Organizacije za vesoljsko industrijo, (b) vključena v iranski program balističnih raket.

(21) Skupina Shahid Hemmat Industrial Group (SHIG). Druge informacije: (a) podrejeni subjekt Organizacije za vesoljsko industrijo, (b) vključena v iranski program balističnih raket.

(22) Letalstvo Sho'a'. Druge informacije: izdeluje ultra lahka letala, za katera IRGC pravi, da jih uporablja v okviru svoje doktrine asimetričnega vojskovanja.

(23) Skupina Ya Mahdi Industries Group. Druge informacije: podružnica AIO, ki se ukvarja z mednarodnimi nakupi raketne opreme.

B. FIZIČNE OSEBE

(1) Fereidoun Abbasi-Davani. Druge informacije: višji znanstvenik ministrstva za obrambo in logistiko oboroženih sil (MODAFL), povezan z inštitutom za uporabno fiziko, tesno sodeluje z Mohsenom Fakhrizadeh-Mahabadijem.

(2) Dawood Agha-Jani. Funkcija: vodja PFEP (Natanz). Druge informacije: oseba, vključena v iranski jedrski program.

(3) Ali Akbar Ahmadian. Naziv: viceadmiral. Funkcija: načelnik združenega štaba iranske revolucionarne garde (IRGC).

(4) Behman Asgarpour. Funkcija: operativni vodja (Arak). Druge informacije: oseba, vključena v iranski jedrski program.

(5) Bahmanyar Morteza Bahmanyar. Funkcija: vodja Oddelka za finance in proračun Organizacije za vesoljsko industrijo. Druge informacije: oseba, vključena v iranski program balističnih raket.

(6) Ahmad Vahid Dastjerdi. Funkcija: vodja Organizacije za vesoljsko industrijo. Druge informacije: oseba, vključena v iranski program balističnih raket.

(7) Ahmad Derakhshandeh. Funkcija: predsednik in generalni direktor banke Sepah. Druge informacije: Banka Sepah zagotavlja podporo Organizaciji za vesoljsko industrijo in podružnicam, vključno s SHIG in SBIG, ki sta bili obe navedeni v RVSZN 1737 (2006).

(8) Reza-Gholi Esmaeli. Funkcija: vodja Oddelka za trgovino in mednarodne odnose Organizacije za vesoljsko industrijo. Druge informacije: oseba, vključena v iranski program balističnih raket.

(9) Mohsen Fakhrizadeh-Mahabadi. Druge informacije: Višji znanstvenik pri MODAFL in nekdanji vodja raziskovalnega centra za fiziko (PHRC). Mednarodna agencija za atomsko energijo (IAEA) je hotela imeti z njim razgovor o dejavnostih PHRC v obdobju, ko je bil njegov vodja, vendar je Iran to zavrnil.

(10) Mohammad Hejazi. Naziv: brigadni general. Funkcija: poveljnik uporniških sil Bassij.

(11) Mohsen Hojati. Funkcija: vodja skupine Fajr Industrial Group. Druge informacije: skupina Fajr Industrial Group je navedena v RVSZN 1737 (2006) zaradi vloge v programu balističnih raket.

(12) Mehrdada Akhlaghi Ketabachi. Funkcija: Vodja SBIG. Druge informacije: SBIG je navedena v RVSZN 1737 (2006) zaradi vloge v programu balističnih raket.

(13) Ali Hajinia Leilabadi. Funkcija: generalni direktor družbe Mesbah Energy Company. Druge informacije: oseba, vključena v iranski jedrski program.

(14) Naser Maleki. Funkcija: vodja SHIG. Druge informacije: SHIG je naveden v RVSZN 1737 (2006) zaradi vloge v iranskem programu balističnih raket. Naser Maleki je tudi funkcionar MODAFL, ki nadzoruje delo v programu balističnih raket Shahab-3. Shahab-3 je balistična raketa dolgega dosega, ki jo trenutno uporablja Iran.

(15) Jafar Mohammadi. Funkcija: tehnični svetovalec Iranske organizacije za atomsko energijo (odgovoren za vodenje proizvodnje ventilov za centrifuge). Druge informacije: oseba, vključena v iranski jedrski program.

(16) Ehsan Monajemi. Funkcija: vodja gradbenega projekta, Natanz. Druge informacije: oseba, vključena v iranski jedrski program.

(17) Mohammad Mehdi Nejad Nouri. Naziv: generalpolkovnik. Funkcija: rektor Univerze za obrambno tehnologijo Malek Ashtar. Druge informacije: Kemijski oddelek Univerze za obrambno tehnologijo Ashtar je povezan z MODALF in je izvajal poskuse z berilijem. Oseba, vključena v iranski jedrski program.

(18) Mohammad Qannadi. Funkcija: podpredsednik Iranske organizacije za atomsko energijo (raziskave in razvoj). Druge informacije: oseba, vključena v iranski jedrski program.

(19) Amir Rahimi. Funkcija: vodja razvojnega in proizvodnega centra za jedrsko gorivo Esfahan. Druge informacije: Razvojni in proizvodni center za jedrsko gorivo Esfahan je del podjetja za proizvodnjo in nabavo jedrskega goriva Iranske organizacije za atomsko energijo, ki se ukvarja z dejavnostmi, povezanimi z obogatitvijo urana.

(20) Morteza Rezaie. Naziv: brigadni general. Funkcija: namestnik poveljnika IRGC.

(21) Morteza Safari. Naziv: kontraadmiral. Funkcija: poveljnik mornarice IRGC.

(22) Yahya Rahim Safavi. Naziv: generalmajor. Funkcija: poveljnik, IRGC (Pasdaran). Druge informacije: oseba, vključena v iranski jedrski program in program balističnih raket.

(23) Seyed Jaber Safdari. Druge informacije: direktor objekta za obogatitev Natanz.

(24) Hosein Salimi. Naziv: general. Funkcija: poveljnik letalstva, IRGC (Pasdaran). Druge informacije: oseba, vključena v iranski program balističnih raket.

(25) Qasem Soleimani. Naziv: brigadni general. Funkcija: poveljnik sil Qods.

(26) Mohammad Reza Zahedi. Naziv: brigadni general. Funkcija: poveljnik kopenskih sil IRGC.

(27) General Zolqadr. Funkcija: namestnik notranjega ministra za varnostne zadeve, oficir IRGC.

▼M2









PRILOGA II







A. Fizične osebe Ime Podatki o istovetnosti Razlogi Datum vpisa v seznam 1. Reza AGHAZADEH Datum rojstva: 15.3.1949, številka potnega lista: S4409483, veljavnost: 26.4.2000 – 27.4.2010, izdan v Teheranu, številka diplomatskega potnega lista: D9001950, izdan 22.1.2008, veljavnost: do 21.1.2013, kraj rojstva: Khoy Vodja Iranske organizacije za atomsko energijo (AEOI). AEOI, ki nadzira iranski jedrski program, ima pristojnosti v okviru Resolucije VS ZN 1737 (2006). 23.4.2007 2. Amir Moayyed ALAI Vpleten v vodenje montaže in inženiring centrifug. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. To vključuje vsa dela, povezana s centrifugami. Alai je 27. avgusta 2006 od predsednika Ahmadinedžada prejel posebno nagrado za svojo vlogo pri vodenju montaže in inženiringa centrifug. 23.4.2007 3. Mohammed Fedai ASHIANI Vpleten v proizvodnjo amonijevega uranil karbonata (AUC) in vodenje obrata za bogatitev urana v Natanzu. Od Irana se zahteva, da prekine vse dejavnosti, povezane z bogatitvijo urana. Ashiani je 27. avgusta 2006 od predsednika Ahmadinedžada prejel posebno nagrado za svojo vlogo pri postopku proizvodnje AUC ter upravljanju in tehničnem projektiranju obrata za bogatitev urana v Natanzu (Kashan). 23.4.2007 4. Haleh BAKHTIAR Vpletena v proizvodnjo magnezija v koncentraciji 99,9 %. Haleh Bakhtiar je 27. avgusta 2006 od predsednika Ahmadinedžada prejela posebno nagrado za svojo vlogo pri proizvodnji magnezija v koncentraciji 99,9 %. Magnezij v taki čistosti se uporablja za proizvodnjo kovinskega urana, ki se ga lahko doda v snov za izdelavo jedrskega orožja. Iran je zavrnil dostop IAEA do dokumentov o proizvodnji polobel kovinskega urana, ki se uporabljajo le za jedrsko orožje. 23.4.2007 5. Morteza BEHZAD Vpleten v izdelovanje sestavnih delov za centrifuge. Od Irana se zahteva, da prekine vse dejavnosti, povezane z bogatitvijo urana. To vključuje vsa dela, povezana s centrifugami. Behzad je 27. avgusta 2006 od predsednika Ahmadinedžada prejel posebno nagrado za svojo vlogo pri izdelovanju zapletenih in občutljivih sestavnih delov za centrifuge. 23.4.2007 6. Brigadni general IRGC Javad DARVISH-VAND Pooblaščenec za nadzor na iranskem ministrstvu za obrambo in logistiko oboroženih sil (MODAFL). Pristojen za vse objekte in naprave MODAFL. 23.6.2008 7. Dr. Mohammad ESLAMI Vodja Raziskovalnega in izobraževalnega inštituta za obrambno industrijo 23.6.2008 8. Brigadni general IRGC Seyyed Mahdi FARAHI Glavni direktor Organizacije za obrambno industrijo (DIO), ki ima pristojnosti v okviru Resolucije VS ZN 1737 (2006). 23.6.2008 9. Dr. Hoseyn (Hossein) FAQIHIAN Naslov NFPC: AEOI-NFPD, P.O. Box: 11365-8486, Teheran/Iran Namestnik in generalni direktor Podjetja za proizvodnjo in dobavo jedrskega goriva (NFPC), dela AEOI. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006). Svet guvernerjev IAEA in Varnostni svet od Irana zahtevata, da prekine dejavnosti, povezane z bogatitvijo urana, v katere je vpletena NFPC. 23.4.2007 10. Inženir Mojtaba HAERI Pooblaščenec za industrijo na iranskem ministrstvu za obrambo in logistiko oboroženih sil (MODAFL). Izvaja nadzor nad AIO in DIO. 23.6.2008 11. Brigadni general IRGC Ali HOSEYNITASH Vodja splošnega oddelka iranskega Vrhovnega sveta za nacionalno varnost in udeležen pri oblikovanju politike v zvezi z jedrskimi vprašanji. 23.6.2008 12. Seyyed Hussein (Hossein) HUSSEINI (HOSSEINI) Datum rojstva: 27.7.1973, številka potnega lista: K8196482, izdan: 8.4.2006, veljavnost: do 8.4.2011 Uradnik AEOI, vpleten v raziskovalni projekt o uporabi težke vode v reaktorju (IR40) v Araku. RVSZN 1737 (2006) zahteva od Irana, da prekine vse projekte, povezane s težko vodo. 23.4.2007 13. Mohammad Ali JAFARI, IRGC Poveljnik v okviru IRGC. 23.6.2008 14. Mahmood JANNATIAN Namestnik vodje Iranske organizacije za atomsko energijo (AEOI). 23.6.2008 15. Javad KARIMI SABET Predsednik Podjetja za energijo Novin. Karimi Sabet je avgusta 2006 od predsednika Ahmadinedžada prejel nagrado za svojo vlogo pri oblikovanju, proizvodnji, namestitvi in uporabi jedrske opreme v obratu v Natanzu. 23.4.2007 16. Said Esmail KHALILIPOUR Datum rojstva: 24.11.1945, kraj rojstva: Langroud Namestnik vodje AEOI. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006). 23.4.2007 17. Ali Reza KHANCHI Naslov NRC: AEOI-NRC P.O. Box: 11365-8486, Teheran/Iran; Telefaks: (+9821) 8021412 Vodja Centra za jedrske raziskave AEOI v Teheranu. IAEA še naprej zahteva pojasnilo Irana o poskusih ločevanja plutonija, izvedenih v TNRC, in o sledovih delcev visoko obogatenega urana (HEU) v vzorcih iz okolja, vzetih v skladišču odpadkov v Karaju, kjer so našli zabojnike za skladiščenje tarč z osiromašenim uranom, uporabljenih v teh poskusih. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006). 23.4.2007 18. Ebrahim MAHMUDZADEH Glavni direktor podjetja IEI (Iran Electronic Industries) 23.6.2008 19. Hamid-Reza MOHAJERANI Vpleten v vodenje proizvodnje v Obratu za predelovanje urana (UCF) v Esfahanu. Mohajerani je 27. avgusta 2006 od predsednika Ahmadinedžada prejel posebno nagrado za svojo vlogo pri vodenju proizvodnje v UFC ter za načrtovanje, gradnjo in namestitev UF6 naprav (UF6 je plin, ki se ga dovaja pri bogatitvi urana). 23.4.2007 20. Brigadni general Beik MOHAMMADLU Pooblaščenec za preskrbo in logistiko na iranskem ministrstvu za obrambo in logistiko oboroženih sil (MODAFL). 23.6.2008 21. Anis NACCACHE Direktor družbe Barzagani Tejarat Tavanmad Saccal companies; njegova družba je poskušala pridobiti občutljivo blago v korist subjektov iz seznama v skladu z Resolucijo 1737. 23.6.2008 22. Brigadni general Mohammad NADERI Vodja Organizacije za vesoljsko industrijo (AIO); AIO je sodelovala v občutljivih iranskih programih. 23.6.2008 23. Brigadni general IRGC Mostafa Mohammad NAJJAR Minister MODAFL, pristojen za vse vojaške programe, vključno s programi balističnih izstrelkov. 23.6.2008 24. Houshang NOBARI Vpleten v upravljanje obrata za bogatitev urana v Natanzu. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. To vključuje dejavnosti v obratu za bogatitev urana v Natanzu (Kashan). Nobari je 27. avgusta 2006 od predsednika Ahmadinedžada prejel posebno nagrado za svojo vlogo pri uspešnem upravljanju in izvajanju načrta za obrat v Natanzu (Kashan). 23.4.2007 25. Dr Javad RAHIQI Datum rojstva: 21.4.1954, kraj rojstva: Mashad Vodja Centra za jedrsko tehnologijo AEOI v Esfahanu. Center nadzoruje Obrat za predelovanje urana v Esfahanu. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. To vključuje vse dejavnosti v zvezi s predelovanjem urana. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006). 23.4.2007 26. Abbas RASHIDI Vpleten v bogatitev urana v Natanzu. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. Rashidi je 27. avgusta 2006 od predsednika Ahmadinedžada prejel posebno nagrado za pomembno vlogo pri uspešnem delovanju kaskad za bogatitev urana po 164 centrifug in njihovo upravljanje v obratu v Natanzu. 23.4.2007 27. Kontraadmiral Mohammad SHAFI’I RUDSARI Pooblaščenec za usklajevanje na MODAFL 23.6.2008 28. Brigadni general IRGC Ali SHAMSHIRI Pooblaščenec za protiobveščevanje na MODAFL, pristojen za varnost osebja in naprav MODAFL. 23.6.2008 29. Abdollah SOLAT SANA Glavni direktor obrata za predelovanje urana (UCF) v Esfahanu. Ta obrat izdeluje plin za dovajanje (UF6) za obrat za bogatitev urana v Natanzu. Solat Sana je 27. avgusta 2006 od predsednika Ahmadinedžada prejel posebno nagrado za svoj prispevek. 23.4.2007 30. Brigadni general IRGC Ahmad VAHIDI Namestnik vodje na MODAFL 23.6.2008